Ministrul de Finanțe, Eugen Teodorovici, a declarat că vrea ca statul să nu mai dea 600 de milioane lei anual pentru expedierea pensiilor prin Poșta Română. Astfel, de la anul pensia nu va mai fi adusă de poştaş, ci va fi virată ‎pe card.

Măsura, anunțată de Eugen Teodorovici într-un interviu pentru DCNews va afecta aproximativ trei milioane de pensionari. Ministrul de Finanțe spune că cei 600 de milioane lei care sunt cheltuiți anual pentru expedierea pensiilor prin Poșta Română pot fi distribuiți administrațiilor locale pentru investiții.

În acest scop, Teodorovici spune că vor fi oferite bonusuri pensionarilor care aleg să își treacă pensia pe card, pentru a-i încuraja să aleagă această variantă. În plus, pensionarilor li se va garanta că retragerile de pe card nu vor fi însoțite de comisioane.

Potrivit datelor Casei Naţionale de Pensii, în România sunt aproximativ 4,7 milioane de pensionari. Dintre aceștia, peste 1,7 milioane îşi încaseză în prezent pensiile pe card.